CELEX: 52020PC0292
Language: fi
Date: 2020-07-07
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/1855 muuttamisesta

EUROOPAN KOMISSIO
            Bryssel 7.7.2020
            COM(2020) 292 final
            2020/0136(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/1855 muuttamisesta
            
               
         
         
            
               PERUSTELUT
            
            
               Neuvosto voi yhteisestä arvonlisäverojärjestelmästä 28. marraskuuta 2006 annetun neuvoston direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan nojalla antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamismenettelyn yksinkertaistamiseksi tai tietyntyyppisten veropetosten taikka veron kiertämisen estämiseksi.
            
            
               Romania on pyytänyt kirjeessään, jonka komissio on kirjannut vastaanotetuksi 14. tammikuuta 2020, lupaa vapauttaa edelleen 31. joulukuuta 2020 jälkeen arvonlisäverosta sellaiset verovelvolliset, joiden vuosittainen liikevaihto on kansallisessa valuutassa enintään 88 500 euroa. 
            
            
               Komissio antoi alv-direktiivin 395 artiklan 2 kohdan mukaisesti Romanian hakemuksen tiedoksi muille jäsenvaltioille 18. helmikuuta 2020 päivätyllä kirjeellä. Komissio ilmoitti Romanialle 19. helmikuuta 2020 päivätyllä kirjeellä saaneensa kaikki hakemuksen arviointia varten tarvittavat tiedot. 
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmää, johon kuuluu mahdollisuus myöntää alv-vapautus verovelvollisille, joiden vuosittainen liikevaihto jää alle tietyn raja-arvon. Kyseisen alv-vapautuksen piiriin kuuluvien verovelvollisten ei tarvitse veloittaa arvonlisäveroa luovutuksistaan ja suorituksistaan, jolloin verovelvolliset eivät voi myöskään vähentää arvonlisäveroa tuotantopanoksistaan. 
            
            
               
                  Alv-direktiivin 287 artiklan 18 kohdan mukaan Romania voi vapauttaa arvonlisäverosta verovelvolliset, joiden kansallisena valuuttana ilmaistu vuosittainen liikevaihto on enintään 35 000 euroa.
               
            
            
               Neuvoston täytäntöönpanopäätöksellä 2012/181/EU
                  2
                Romanialle annettiin lupa vapauttaa 31. joulukuuta 2014 saakka arvonlisäverosta sellaiset verovelvolliset, joiden kansallisena valuuttana ilmaistu vuosittainen liikevaihto Romanian Euroopan unioniin liittymispäivänä voimassa olleen muuntokurssin mukaan laskettuna on enintään 65 000 euroa. Neuvoston täytäntöönpanopäätöksellä 2014/931/EU
                  3
                annettiin Romanialle lupa jatkaa alv-direktiivin 287 artiklan 18 kohdasta poikkeavaa erityistoimenpidettä 31. joulukuuta 2017 asti. Romanialle annettiin tämän jälkeen neuvoston täytäntöönpanopäätöksellä (EU) 2017/1855
                  4
                lupa nostaa vapautuksen raja-arvo 88 500 euroon kansallisena valuuttana sekä pidentää poikkeavan toimenpiteen voimassaolon päättymispäivää 31. joulukuuta 2020 asti tai sellaisen direktiivin voimaantuloon asti, jolla muutetaan alv-direktiivin 281–294 artiklan säännöksiä, sen mukaan, kumpi näistä ajankohdista on aikaisempi. Toimenpide on luonteeltaan valinnainen, joten pienyrityksillä on myös mahdollisuus valita tavanomainen alv-järjestelmä.
            
            
               
                  Käsiteltävänä oleva Romanian hakemus, jolla halutaan pidentää edelleen poikkeavan toimenpiteen voimassaoloa korottamatta kuitenkaan nykyistä 88 500 euron raja-arvoa, perustuu samoihin syihin, jotka esitettiin aiemmissa hakemuksissa. 
               
               
                  Romania katsoo edelleen, että poikkeavan toimenpiteen sekä nykyisen poikkeusta koskevan raja-arvon voimassaolon jatkaminen on perusteltua, kun otetaan huomioon maan talouden rakenne. Alv-säännösten noudattaminen aiheuttaa pienille ja keskisuurille yrityksille kohtuuttomia kustannuksia suuriin yrityksiin verrattuna. Alv-vapautus vähentää merkittävästi pienten yritysten alv-velvoitteita ja samalla keventää veroviranomaisten taakkaa, koska vähäisten tulomäärien kantamista vuosittaiselta liikevaihdoltaan alle 88 500 euron pieniltä ja keskisuurilta yrityksiltä ei tarvitse enää valvoa. 
               
               
                  Tässä suhteessa Romania arvioi, että vuonna 2019 sellaisten arvonlisävelvolliseksi rekisteröityjen verovelvollisten, joiden vuosittainen liikevaihto on alle 88 500 euroa, valtion budjettiin maksama arvonlisäveron määrä oli 2,52 prosenttia arvonlisäverotulojen kokonaiskertymästä ja 1,09 prosenttia valtion budjettitulojen kokonaismäärästä. Samana vuonna verovelvollisten, joiden vuosittainen liikevaihto on yli 88 500 euroa (ja joiden osuus kaikista arvonlisävelvolliseksi rekisteröidyistä verovelvollisista on 42,85 prosenttia), osuus arvonlisäverotulojen kokonaiskertymästä oli 97,48 prosenttia. Näin ollen näyttää siltä, että poikkeavan toimenpiteen vaikutus lopullisessa kulutusvaiheessa kerättyihin verotuloihin on hyvin vähäinen mutta toimenpide yksinkertaistaa merkittävästi asianomaisten verovelvollisten verovelvoitteita ja myös arvonlisäveron kantamismenettelyä verohallinnon kannalta. 
               
            
            
               Romanian toimittamien tietojen perusteella on selvää, että poikkeavan toimenpiteen jatkamista koskevan hakemuksen tarkoituksena on vapauttaa pienet yritykset monista tavallisen alv-järjestelmän alv-velvoitteista sekä keventää verohallinnolle veronkannosta aiheutuvaa taakkaa, mikä tekee siitä tehokkaampaa ja säästää samalla hallinnollisia resursseja ja vähentää veropetoksia. Poikkeava toimenpide on näin ollen alv-direktiivin 395 artiklan 1 kohdan ensimmäisen alakohdan tavoitteiden mukainen, sillä kyseisen alakohdan mukaan jäsenvaltioille voidaan antaa lupa ottaa käyttöön direktiivistä poikkeavia erityistoimenpiteitä arvonlisäveron kantamisen yksinkertaistamiseksi tai veropetosten estämiseksi. Tässä yhteydessä muistutetaan siitä, että toimenpide on ja tulee olemaan vapaaehtoinen verovelvollisille, jotka voivat yhä valita tavanomaisen alv-järjestelmän. 
            
            
            
               
                  Kuten Romanian perustelut osoittavat, poikkeavan toimenpiteen ei odoteta vaikuttavan merkittävästi lopullisessa kulutusvaiheessa kannetun verotulon kokonaismäärään. Poikkeava toimenpide näyttää siis olevan alv-direktiivin 395 artiklan 1 kohdan toisen alakohdan mukainen. 
               
               
                  Edellä esitetyn perusteella ja ottaen huomioon, että EU:n oikeudellinen kehys ja tosiasiallinen tilanne eivät ole muuttuneet, poikkeavan toimenpiteen voimassaolon jatkamista koskeva hakemus vaikuttaa perustellulta. Sen vuoksi ehdotetaan Romanian hakemuksen hyväksymistä. 
               
            
            
               Poikkeukset myönnetään yleensä rajoitetuksi ajaksi, jotta voidaan arvioida, onko poikkeava toimenpide edelleen asianmukainen ja tehokas. Lisäksi neuvosto antoi 18. helmikuuta 2020 direktiivin, jolla muutetaan pienten yritysten erityisjärjestelmää koskevia alv-direktiivin 281–294 artiklan säännöksiä
                  5
               . Pienten yritysten alv-sääntöjen yksinkertaistamista koskevan uuden direktiivin mukaan jäsenvaltioiden on annettava ja julkaistava viimeistään 31. joulukuuta 2024 lait, asetukset ja hallinnolliset määräykset, joita uusien sääntöjen noudattaminen edellyttää. Jäsenvaltioiden on sovellettava näitä kansallisia säännöksiä 1. tammikuuta 2025 alkaen. 
            
            
            
               Sen vuoksi on aiheellista antaa Romanialle lupa jatkaa poikkeavan toimenpiteen soveltamista 31. joulukuuta 2024 saakka. 
            
         
         
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Poikkeavassa toimenpiteessä noudatetaan samaa perusajatusta kuin 18. helmikuuta 2020 annetussa edellä mainitussa direktiivissä, jolla muutetaan pienten yritysten erityisjärjestelmää koskevia alv-direktiivin 281–294 artiklaa. Uusi direktiivi perustuu arvonlisäveroa koskevaan toimintasuunnitelmaan
                     6
                  , ja sen tavoitteena on luoda nykyaikainen ja yksinkertaistettu järjestelmä pieniä yrityksiä varten. Sillä pyritään erityisesti vähentämään alv-säännösten noudattamisesta aiheutuvia kustannuksia ja kilpailun vääristymistä sekä kansallisella että EU:n tasolla, vähentämään raja-arvovaikutuksesta johtuvia kielteisiä seurauksia ja huolehtimaan siitä, että yritysten on helpompi noudattaa säännöksiä ja verohallintojen helpompi valvoa niiden noudattamista.
               
            
            
               Muille jäsenvaltioille on myönnetty alv-direktiivin 285 artiklan nojalla vastaavia poikkeuksia, joilla arvonlisäverosta on vapautettu sellaisia verovelvollisia, joiden vuosittainen liikevaihto on tiettyä raja-arvoa pienempi. Maltalle
                  7
                on myönnetty 20 000 euron raja-arvo, Alankomaille
                  8
                25 000 euron raja-arvo, Luxemburgille
                  9
                35 000 euron raja-arvo, Puolalle
                  10
               , Virolle
                  11
                ja Latvialle
                  12
                40 000 euron raja-arvo, Kroatialle
                  13
                ja Liettualle
                  14
                45 000 euron raja-arvo, Unkarille
                  15
                48 000 euron raja-arvo, Slovenialle
                  16
                50 000 euron raja-arvo ja Italialle
                  17
                65 000 euron raja-arvo.
            
            
            
               Kuten edellä mainittiin, alv-direktiiviä koskevat poikkeukset olisi aina rajoitettava ajallisesti, jotta niiden vaikutuksia voidaan arvioida. Poikkeavan toimenpiteen voimassaolon jatkaminen 31. joulukuuta 2024 asti vastaa pienten ja keskisuurten yritysten alv-sääntöjen yksinkertaistamista koskevan uuden direktiivin vaatimuksia. Direktiivissä vahvistetaan 1. tammikuuta 2025 päiväksi, josta alkaen jäsenvaltioiden on sovellettava kansallisia säännöksiä, jotka niiden on annettava direktiivin noudattamiseksi. 
            
            
            
               
                  Ehdotettu toimenpide on näin ollen yhdenmukainen alv-direktiivin säännösten kanssa.
               
            
            
               Yhdenmukaisuus unionin muiden politiikkojen kanssa 
            
            
               
                  Komissio on tähdentänyt johdonmukaisesti vuotuisissa työohjelmissaan, että pienet yritykset tarvitsevat yksinkertaisempia sääntöjä. Komission työohjelmassa 2020
                     18
                   viitataan erityiseen pk-yrityksiä koskevaan strategiaan, joka ”helpottaa pienten ja keskisuurten yritysten toimintaa ja laajentumista”. Poikkeava toimenpide on verosääntöjen osalta näiden tavoitteiden mukainen. Se on myös komission työohjelman 2017
                     19
                   mukainen. Työohjelmassa viitataan erityisesti arvonlisäveroon ja todetaan, että pienille yrityksille aiheutuu alv-sääntöjen noudattamisesta suuri hallinnollinen rasitus ja että tekniset uudistukset tuovat uusia haasteita tehokkaaseen veronkantoon. Siinä tähdennetään myös tarvetta yksinkertaistaa pieniä yrityksiä koskevia alv-sääntöjä. 
               
               
                  Toimenpide on linjassa myös vuoden 2015 sisämarkkinastrategian
                     20
                   kanssa. Siinä komissio asetti tavoitteeksi helpottaa pk-yritysten kasvua muun muassa keventämällä hallinnollisia rasituksia, jotka estävät niitä hyödyntämästä sisämarkkinoita täysimittaisesti. Toimenpiteessä noudatetaan myös samaa perusajatusta kuin vuonna 2013 annetussa komission tiedonannossa ”Yrittäjyys 2020 -toimintasuunnitelma: Uutta kipinää Euroopan yrittäjyyteen”
                     21
                  , jossa korostetaan tarvetta yksinkertaistaa pieniin yrityksiin sovellettavaa verolainsäädäntöä.
               
               
                  Lisäksi toimenpide on linjassa pk-yrityksiä koskevien EU:n politiikkojen kanssa, jotka esitetään vuonna 2016 annetussa start-up-yrityksiä koskevassa tiedonannossa
                     22
                  , sekä ”pienet ensin” ‑periaatteen kanssa, joka esitetään vuonna 2008 annetussa eurooppalaisia pk-yrityksiä tukevaa Small Business Act ‑aloitetta koskevassa tiedonannossa
                     23
                  , jossa jäsenvaltioita kehotetaan ottamaan lainsäädännön valmistelussa huomioon pk-yritysten erityisominaisuudet ja yksinkertaistamaan sääntely-ympäristöä.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Alv-direktiivin 395 artikla on ainoa mahdollinen oikeusperusta.
               
            
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
               
            
            
               •Suhteellisuusperiaate
            
            
               
                  Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia.
               
               
                  Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen eli siihen nähden, että sillä pyritään yksinkertaistamaan veronkantoa pienten verovelvollisten ja verohallinnon kannalta, säästämään hallinnollisia resursseja ja vähentämään veropetoksia.
               
            
            
               •Toimintatavan valinta
            
         
         
            
               
                  Ehdotettu sääntelytapa on neuvoston täytäntöönpanopäätös.
               
               
                  Alv-direktiivin 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan yksimielisellä päätöksellä, jonka se tekee komission ehdotuksesta. Neuvoston täytäntöönpanopäätös on parhaiten soveltuva sääntelytapa, koska se voidaan osoittaa yksittäiselle jäsenvaltiolle.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Sidosryhmien kuulemista ei järjestetty. Tämä ehdotus perustuu Romanian esittämään pyyntöön ja koskee ainoastaan kyseistä jäsenvaltiota.
               
            
            
               •Asiantuntijatiedon keruu ja käyttö
            
            
               
                  Ulkopuolisia asiantuntijoita ei ole tarvittu. 
               
            
            
               •Vaikutustenarviointi
            
            
               Ehdotetun neuvoston täytäntöönpanopäätöksen tarkoituksena on jatkaa yksinkertaistamistoimenpidettä, jolla poistetaan useita alv-velvoitteita sellaisilta yrityksiltä, joiden vuosittainen liikevaihto on enintään 88 500 euroa tai sen vasta-arvo kansallisena valuuttana. Tällä voisi olla myönteinen vaikutus hallinnollisen taakan vähentämiseen 241 417 pieneltä yritykseltä, joiden osuus kaikista arvonlisäverovelvolliseksi rekisteröidyistä verovelvollisista on 57,15 prosenttia ja kaikista aktiivisista verovelvollisista 17,79 prosenttia Romaniassa vuonna 2019 (tilanne 31. lokakuuta). Poikkeavalla toimenpiteellä voitaisiin yhtälailla vähentää merkittävästi verohallinnolle veronkannosta aiheutuvaa taakkaa ja tehdä veronkannosta tehokkaampaa siten, että samalla säästetään hallinnollisia resursseja ja vähennetään veropetoksia. Poikkeava toimenpide on ja tulee jatkossakin olemaan vapaaehtoinen verovelvollisille. Verovelvolliset voivat valita edelleen tavallisen arvonlisäverojärjestelmän direktiivin 2006/112/EY 290 artiklan mukaisesti. Romania arvioi, että vuonna 2019 toimenpiteen talousarviovaikutus alv-tuloihin on hyvin vähäinen.
            
            
               •Perusoikeudet
            
            
               
                  Ehdotuksella ei ole vaikutuksia perusoikeuksien suojeluun.
               
            
            
               4.TALOUSARVIOVAIKUTUKSET
            
            
               Ehdotuksella ei ole kielteistä vaikutusta EU:n talousarvioon, koska Romania tekee kompensaatiolaskelman neuvoston asetuksen (ETY, Euratom) N:o 1553/89 6 artiklan mukaisesti. 
            
            
               2020/0136 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/1855 muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  24
                ja erityisesti sen 395 artiklan 1 kohdan ensimmäisen alakohdan,
            
         
         
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 287 artiklan 18 kohdan mukaan Romania voi myöntää vapautuksen arvonlisäverosta sellaisille verovelvollisille, joiden vuosittainen liikevaihto kansallisena valuuttana on sen liittymispäivänä voimassa olleen muuntokurssin mukaan laskettuna enintään 35 000 euroa.
            
            
               (2)Romanialle annettiin neuvoston täytäntöönpanopäätöksellä 2012/181/EU
                  25
                lupa ottaa käyttöön direktiivin 2006/112/EY 287 artiklasta poikkeava erityistoimenpide, jäljempänä ’poikkeava toimenpide’, jolla vapautetaan arvonlisäverosta verovelvolliset, joiden vuosittainen liikevaihto on enintään 65 000 euroa. Poikkeavan toimenpiteen voimassaolo päättyi 31 päivänä joulukuuta 2014.
            
            
               (3)Romanialle annettiin neuvoston täytäntöönpanopäätöksellä 2014/931/EU
                  26
                lupa jatkaa poikkeavan toimenpiteen soveltamista 31 päivään joulukuuta 2017 asti. 
            
            
               (4)Neuvoston täytäntöönpanopäätöksellä (EU) 2017/1855
                  27
                Romanialle annettiin lupa soveltaa direktiivin 2006/112/EY 287 artiklasta poikkeavaa erityistoimenpidettä, jolla vapautetaan arvonlisäverosta verovelvolliset, joiden kansallisena valuuttana ilmaistu vuosittainen liikevaihto Romanian liittymispäivänä voimassa olleen muuntokurssin mukaan laskettuna on enintään 88 500 euroa. Poikkeavalle toimenpiteelle annettiin lupa 31 päivään joulukuuta 2020 tai sellaisen direktiivin voimaantuloon asti, jolla muutetaan direktiivin 2006/112/EY 281–294 artiklan säännöksiä, sen mukaan, kumpi näistä ajankohdista on aikaisempi. 
            
            
               (5)Neuvosto antoi 18 päivänä helmikuuta 2020 direktiivin (EU) 2020/285
                  28
               , jolla muutetaan direktiivin 2006/112/EY 281–294 artiklaa pienten yritysten erityisjärjestelmän osalta ja vahvistetaan uusia sääntöjä, jotka koskevat pieniä yrityksiä, mukaan luettuna vuosittaisen liikevaihdon enintään 85 000 euron raja-arvo tai kansallisena valuuttana ilmaistu vasta-arvo. 
            
            
               (6)Romania pyysi komissioon 14 päivänä tammikuuta 2020 saapuneeksi kirjatulla kirjeellä lupaa jatkaa poikkeavan toimenpiteen soveltamista 31 päivän joulukuuta 2020 jälkeen.
            
            
               (7)Komissio antoi direktiivin 2006/112/EY 395 artiklan 2 kohdan toisen alakohdan mukaisesti Romanian esittämän hakemuksen tiedoksi muille jäsenvaltioille 18 päivänä helmikuuta 2020 päivätyllä kirjeellä. Komissio ilmoitti Romanialle 19 päivänä helmikuuta 2020 päivätyllä kirjeellä, että se oli saanut kaikki hakemuksen arviointia varten tarpeellisina pitämänsä tiedot. 
            
            
               (8)Romanian toimittamista tiedoista ilmenee, että poikkeavan toimenpiteen perustelut ovat pysyneet pääosin muuttumattomina. Poikkeava toimenpide on yksinkertaistamistoimenpide, jolla vähennetään useiden pienten yritysten arvonlisäveroon liittyviä velvoitteita. Se myös vähentää veroviranomaisten taakkaa, koska vähäisten tulomäärien kantamista laajalta pienten yritysten joukolta ei tarvitse enää valvoa. Vapautusta koskevan nykyisen raja-arvon säilyttäminen näyttää olevan tehokas tapa säästää hallinnollisia resursseja ja vähentää veropetoksia.
            
            
               (9)Poikkeava toimenpide on ja tulee jatkossakin olemaan vapaaehtoinen verovelvollisille. Verovelvolliset voivat edelleen valita tavallisen arvonlisäverojärjestelmän direktiivin 2006/112/EY 290 artiklan mukaisesti. 
            
            
               (10)Romanian toimittamista tiedoista ilmenee, että poikkeavalla toimenpiteellä on vain vähäinen vaikutus Romaniassa lopullisessa kulutusvaiheessa kannettavien verotulojen kokonaismäärään.  
            
            
               (11)Poikkeavalla toimenpiteellä ei ole kielteisiä vaikutuksia arvonlisäverosta kertyviin unionin omiin varoihin, koska Romania tekee kompensaatiolaskelman neuvoston asetuksen (ETY, Euratom) N:o 1553/89
                  29
                6 artiklan mukaisesti.
            
            
               (12)Koska poikkeava toimenpide vaikuttaa mahdollisesti myönteisesti pieniin yrityksiin ja veroviranomaisiin vähentämällä niiden hallinnollista rasitusta ja koska se ei vaikuta suuresti arvonlisäverotulojen kokonaiskertymään, Romanialle olisi annettava lupa jatkaa poikkeavan toimenpiteen soveltamista. 
            
            
               (13)Poikkeavan toimenpiteen soveltamista koskevan luvan olisi oltava voimassa rajoitetun ajan. Aikarajan olisi oltava riittävä, jotta raja-arvon vaikuttavuus ja asianmukaisuus pystytään arvioimaan. Lisäksi direktiivin (EU) 2020/285 mukaan jäsenvaltioiden on annettava ja julkaistava kyseisen direktiivin 1 artiklan noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2024 ja sovellettava niitä 1 päivästä tammikuuta 2025. Näin ollen on aiheellista antaa Romanialle lupa soveltaa poikkeavaa toimenpidettä 31 päivään joulukuuta 2024 asti. 
            
            
               (14)Sen vuoksi täytäntöönpanopäätöstä (EU) 2017/1855 olisi muutettava,
            
            
               ON HYVÄKSYNYT TÄMÄN PÄÄTÖKSEN: 
            
            
                1 artikla
            
            
               Korvataan täytäntöönpanopäätöksen (EU) 2017/1855 2 artiklan toinen kohta seuraavasti:
            
            
               ”Tätä päätöstä sovelletaan 1 päivästä tammikuuta 2018 alkaen 31 päivään joulukuuta 2024.”
            
         
         
            
               2 artikla
            
            
               Tämä päätös on osoitettu Romanialle.
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        Neuvoston täytäntöönpanopäätös 2012/181/EU, annettu 26 päivänä maaliskuuta 2012, luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 92, 30.3.2012, s. 26).
               
               
                  
                     (3)
                  
                        Neuvoston täytäntöönpanopäätös 2014/931/EU, annettu 16 päivänä joulukuuta 2014, luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2012/181/EU soveltamisen jatkamisesta (EUVL L 365, 19.12.2014, s. 145).
               
               
                  
                     (4)
                  
                        Neuvoston täytäntöönpanopäätös (EU) 2017/1855, annettu 10 päivänä lokakuuta 2017, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 265, 14.10.2017, s. 19).
               
               
                  
                     (5)
                  
                        Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).
               
               
                  
                     (6)
                  
                        Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta – Kohti EU:n yhtenäistä arvonlisäveroaluetta – aika tehdä päätöksiä (COM(2016) 148 final).
               
               
                  
                     (7)
                  
                        Neuvoston täytäntöönpanopäätös (EU) 2018/279, annettu 20 päivänä helmikuuta 2018, luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 54, 24.2.2018, s. 14).
               
               
                  
                     (8)
                  
                        Neuvoston täytäntöönpanopäätös (EU) 2018/1904, annettu 4 päivänä joulukuuta 2018, luvan antamisesta Alankomaille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 310, 6.12.2018, s. 25).
               
               
                  
                     (9)
                  
                        Neuvoston täytäntöönpanopäätös (EU) 2019/2210, annettu 19 päivänä joulukuuta 2019, luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta (EUVL 332, 23.12.2019, s. 155).
               
               
                  
                     (10)
                  
                        Neuvoston täytäntöönpanopäätös (EU) 2018/1919, annettu 4 päivänä joulukuuta 2018, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 311, 7.12.2018, s. 32).
               
               
                  
                     (11)
                  
                        Neuvoston täytäntöönpanopäätös (EU) 2017/563, annettu 21 päivänä maaliskuuta 2017, luvan antamisesta Viron tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 80, 25.3.2017, s. 33).
               
               
                  
                     (12)
                  
                        Neuvoston täytäntöönpanopäätös (EU) 2017/2408, annettu 18 päivänä joulukuuta 2017, luvan antamisesta Latvian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 342, 21.12.2017, s. 8).
               
               
                  
                     (13)
                  
                        Neuvoston täytäntöönpanopäätös (EU) 2017/1768, annettu 25 päivänä syyskuuta 2017, luvan antamisesta Kroatian tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 250, 28.9.2017, s. 71).
               
               
                  
                     (14)
                  
                        Neuvoston täytäntöönpanopäätös (EU) 2017/1853, annettu 10 päivänä lokakuuta 2017, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU muuttamisesta (EUVL L 265, 14.10.2017, s. 15).
               
               
                  
                     (15)
                  
                        Neuvoston täytäntöönpanopäätös (EU) 2018/1490, annettu 2 päivänä lokakuuta 2018, luvan antamisesta Unkarille ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 252, 8.10.2018, s. 38).
               
               
                  
                     (16)
                  
                        Neuvoston täytäntöönpanopäätös (EU) 2018/1700, annettu 6 päivänä marraskuuta 2018, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta (EUVL L 285, 13.11.2018, s. 78).
               
               
                  
                     (17)
                  
                        Neuvoston täytäntöönpanopäätös (EU) 2020/647, annettu 11 päivänä toukokuuta 2020, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavaa erityistoimenpidettä (EUVL L 151, 14.5.2020, s. 7). 
               
               
                  
                     (18)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Komission työohjelma 2020 – Kunnianhimoisempi unioni (COM(2020) 37 final).
               
               
                  
                     (19)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Komission työohjelma 2017 (COM(2016) 710 final). 
               
               
                  
                     (20)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Sisämarkkinoiden päivitys: enemmän mahdollisuuksia kansalaisille ja yrityksille (COM(2015) 550 final).  
               
               
                  
                     (21)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Yrittäjyys 2020 ‑toimintasuunnitelma: Uutta kipinää Euroopan yrittäjyyteen (COM(2012) 795 final).
               
               
                  
                     (22)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Euroopan seuraavat kärkiyritykset: start-up- ja scale-up-yrityksiä koskeva aloite (COM(2016) 733 final).
               
               
                  
                     (23)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle ”Pienet ensin” – Eurooppalaisia pk-yrityksiä tukeva aloite (”Small Business Act”) (KOM(2008) 394 lopullinen). 
               
               
                  
                     (24)
                  
                        EUVL L 347, 11.12.2006, s. 1.
               
               
                  
                     (25)
                  
                        Neuvoston täytäntöönpanopäätös 2012/181/EU, annettu 26 päivänä maaliskuuta 2012, luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 92, 30.3.2012, s. 26). 
               
               
                  
                     (26)
                  
                        Neuvoston täytäntöönpanopäätös 2014/931/EU, annettu 16 päivänä joulukuuta 2014, luvan antamisesta Romanialle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2012/181/EU soveltamisen jatkamisesta (EUVL L 365, 19.12.2014, s. 145).
               
               
                  
                     (27)
                  
                        Neuvoston täytäntöönpanopäätös (EU) 2017/1855, annettu 10 päivänä lokakuuta 2017, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 265, 14.10.2017, s. 19).
               
               
                  
                     (28)
                  
                        Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).
               
               
                  
                     (29)
                  
                        Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).